
ΤΕΥΧΟΣ ΔΕΥΤΕΡΟ Αρ. Φύλλου 185 

ΑΠΟΦΑΣΕΙ Σ 

Αριθ. 1004908/381 

Στεγαστικό επίδομα φοιτητών 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 10 του Ν.3220/2004 «Μέτρα 
αναπτυξιακής και κοινωνικής πολιτικής, αντικειμενικοποί- 
ηση του φορολογικού ελέγχου και άλλες διατάξεις» 
(ΦΕΚ.15Α/2004), περί χορήγησης στεγαστικού επιδόμα¬ 
τος σε φοιτητές, στο οποίο ορίζονται οι προϋποθέσεις χο¬ 
ρήγησής του, καθώς και την παράγραφο 7 του ίδιου άρ¬ 
θρου και νόμου, με την οποία εξουσιοδοτούνται οι Υπουρ¬ 
γοί Οικονομίας και Οικονομικών και Εθνικής Παιδείας και 
Θρησκευμάτων, να καθορίσουν με κοινή απόφασή τους 
τον τρόπο πληρωμής του ανωτέρω επιδόματος, τον χρό¬ 
νο πληρωμής του, τα απαιτούμενα δικαιολογητικά, την 
αρχή ελέγχου και εκκαθάρισης της δαπάνης, την αρχή 
πληρωμής αυτής, τον τρόπο λογιστικής τακτοποίησης, 
καθώς και κάθε άλλο σχετικό θέμα για την εφαρμογή του 
άρθρου αυτού. 

2. Το γεγονός ότι από την απόφαση αυτή προκαλείται 
δαπάνη σε βάροςτου κρατικού προϋπολογισμού, η οποία 
δεν μπορεί να προσδιορισθεί καθ’ όσον εξαρτάται από 
τον εκάστοτε αριθμό των δικαιούχων και η οποία θα βα¬ 
ρύνει την πίστωση του ΚΑΕ 2754 «Εισοδηματική ενίσχυση 
οικογενειών με τέκνα που σπουδάζουν μακριά του τόπου 
της μόνιμης κατοικίας τους» του ειδικού φορέα 110 του 
προϋπολογισμού του Υπουργείου Εθνικής Παιδείας και 
Θρησκευμάτων, αποφασίζουμε: 

Άρθρο 1 

Δικαιούχοι του φοιτητικού στεγαστικού επιδόματος 

1. Δικαιούχος του φοιτητικού στεγαστικού επιδόματος 
είναι το πρόσωπο που θεωρείται ότι βαρύνει ο φοιτητής, 
σύμφωνα με τις διατάξεις του άρθρου 7 Ν. 2238/1994 
(Κώδικας Φορολογίας Εισοδήματος), διαφορετικά ο ίδιος 
ο φοιτητής. 

2. Το επίδομα αυτό καταβάλλεται για τους προπτυχια¬ 
κούς φοιτητές των Ιδρυμάτων του Πανεπιστημιακού και 
του Τεχνολογικού τομέα της Ανώτατης Εκπαίδευσης, των 


Ανωτέρων Σχολών Τουριστικών Επαγγελμάτων και των 
Ακαδημιών Εμπορικού Ναυτικού της Ελλάδας, καθώς και 
των Σχολών της Κύπρου που περιλαμβάνονται στο σύ¬ 
στημα των Πανελλαδικών Εξετάσεων, που είναι Έλληνες 
υπήκοοι ή υπήκοοι άλλων χωρών της Ευρωπαϊκής Ένω¬ 
σης, εφόσον πληρούνται και οι λοιπές προϋποθέσεις. 

3. Το επίδομα χορηγείται για όλους τους προπτυχια¬ 
κούς φοιτητές της οικογένειας, εφόσον διαμένουν σε άλ¬ 
λη πόλη αυτής της κύριας κατοικίας τους, ανεξαρτήτως 
αν φοιτούν στην ίδια Σχολή και πόλη ή σε διαφορετικές 
Σχολές και πόλεις και εφ’ όσον πληρούν τις λοιπές προϋ¬ 
ποθέσεις που ορίζονται στο νόμο. 

4. Το επίδομα χορηγείται για τόσα έτη όσα είναι και τα 
έτη σπουδών της Σχολής ή του Τμήματος, σύμφωνα με 
τον κανονισμό λειτουργίας τους. 

5. Δεν δικαιούνται του επιδόματος αυτού όσοι φοιτούν 
για την απόκτηση δεύτερου πτυχίου, ή για την απόκτηση 
μεταπτυχιακού τίτλου σπουδών. 

Άρθρο 2 

Δικαιολογητικά που υποβάλλονται για την πληρωμή του 
επιδόματος 

1. Ο δικαιούχος του φοιτητικού στεγαστικού επιδόμα¬ 
τος, υποβάλλει αίτηση-υπεύθυνη δήλωση η οποία, μαζί με 
τις οδηγίες συμπλήρωσής της, επισυνάπτεται στην πα¬ 
ρούσα απόφαση και αποτελεί αναπόσπαστο τμήμα της, 
ως παράρτημα Α. 

2. Με την αίτηση συνυποβάλλονται: 

α) Πιστοποιητικό της Σχολής ή του Τμήματος που σπου¬ 
δάζει ο φοιτητής, το περιεχόμενο του οποίου αναλύεται 
στην παράγραφο 5 της παρούσας απόφασης. 

β) Μισθωτήριο συμβόλαιο κατοικίας στον τόπο φοίτη¬ 
σης. 

3. Η αίτηση υποβάλλεται εντός των πρώτων τριών μη¬ 
νών κάθε ημερολογιακού έτους, με έναρξη το έτος 2004. 

Άρθρο 3 

Αρχή ελέγχου και πληρωμής του επιδόματος 

Η αίτηση-υπεύθυνη δήλωση, μετά τη συμπλήρωση και 
την υπογραφή της από το δικαιούχο του επιδόματος, κα¬ 
τατίθεται στη Δ.Ο.Υ. φορολογίας εισοδήματος του δικαι¬ 
ούχου και αφού χορηγηθεί αριθμός πρωτοκόλλου και γί¬ 
νει έλεγχος από το Τμήμα ή Γραφείο Εισοδήματος της 
ίδιας Δ.Ο.Υ. για τη σωστή συμπλήρωση των αναγραφομέ- 

νων σ’ αυτή στοιχείων, την προσκόμιση των δικαιολογητι- 
κώντου προηγούμενου άρθρου, και διαπιστωθεί ότι πλη- 
ρούνταιοιπροϋποθέσειςχορήγησηςτου επιδόματος, θε¬ 
ωρείται από τον Προϊστάμενο του Τμήματος ή Γραφείου 
Εισοδήματος. Μετά τη θεώρηση αυτή η αίτηση - υπεύθυ¬ 
νη δήλωση επέχει θέση τίτλου πληρωμής και προωθείται 
αμέσως στο Τμήμα Εξόδων της Δ.Ο.Υ., όπου θεωρείται 
για την πληρωμή από τον Προϊστάμενο του Τμήματος αυ¬ 
τού, και γίνεται την ίδια ημέρα η πληρωμή του ποσού στο 
δικαιούχο, το οποίο είναι αφορολόγητο και δεν υπόκειται 
σε καμμία κράτηση υπέρ του Δημοσίου ή τρίτου. 

Άρθρο 4 

Λογιστική τακτοποίηση 

Μετά το πέρας της ημερήσιας συναλλαγής εκδίδεται 
συγκεντρωτική κατάσταση η οποία καταχωρείται στο 
ημερολόγιο πληρωμών με χρέωση Ταμείου και πίστωση 
Έξοδα Προϋπολογισμού ΚΑΕ 2754 «εισοδηματική ενί¬ 
σχυση οικογενειών με τέκνα που σπουδάζουν μακριά του 
τόπου της μόνιμης κατοικίας τους», του ειδικού φορέα 
110 του προϋπολογισμού του Υπουργείου Εθνικής Παι¬ 
δείας και Θρησκευμάτων. 

Άρθρο 5 

Πιστοποιητικό Σπουδών 

1. Οι Σχολές ή τα Τμήματα Σχολών που υποβάλλονται 
αιτήσεις φοιτητών για έκδοση πιστοποιητικών προκειμέ- 
νου να χορηγηθεί το στεγαστικό επίδομα, παραδίδουν 
αυθημερόν τα πιστοποιητικά αυτά στους φοιτητές. 

2. Στο πιστοποιητικό αναφέρονται αναλυτικά, το έτος ει- 
σαγωγήςτου φοιτητή, το έτος φοίτησης, τα συνολικά έτη 
σπουδών, σύμφωνα με τον κανονισμό λειτουργίας της 


Σχολής καθώς και η επιτυχία, τουλάχιστον στο ήμισυ, του 
συνολικού αριθμού των μαθημάτων του προηγουμένου 
έτους ή των αντιστοίχων εξαμήνων, όπως αυτά προβλέ- 
πονται στο ενδεικτικό πρόγραμμα σπουδών. 

Γιατους φοιτητές που έχουν εγγράφει για πρώτη φορά 
στο πρώτο έτος σπουδών στο πιστοποιητικό της ανωτέ¬ 
ρω περίπτωσης αναφέρεται μόνο η εγγραφή του φοιτητή 
στη Σχολή. 

Στο ανωτέρω πιστοποιητικό αναγράφεται ότι αυτό χο¬ 
ρηγείται αποκλειστικά για την καταβολή φοιτητικού στε- 
γαστικού επιδόματος. 

3. Για έκδοση ομοιόμορφου πιστοποιητικού από όλες 
τις Σχολές ή Τμήματα επισυνάπτεται στην παρούσα υπό¬ 
δειγμα αυτού τόσο για τα Πανεπιστήμια όσο και για τα 
ΤΕΙ, ως παράρτημα Β της απόφασης, και αποτελεί ανα¬ 
πόσπαστο τμήμα της. 

Άρθρο 6 
Λοιπά 

Κατά τα λοιπά εφαρμόζονται τα οριζόμενα στις παρα¬ 
γράφους 1 -6του άρθρου 10 του Ν. 3220/2004, οι σχετικές 
διατάξεις του νόμου 2362/1995 (Κώδικας Δημοσίου Λογι¬ 
στικού), καθώς και οι διατάξεις του Π.Δ.16/1989 (Κανονι¬ 
σμός Λειτουργίας Δ.Ο.Υ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΠΕΤΡΟΣ ΕΥΘΥΜΙΟΥ 

ΠΑΡΑΡΤΗΜΑ Α’ 

ΑΙΤΗΣΗ ΚΑΙ ΥΠΕΥΘΥΝΗ ΑΗΑΩΣΗ 
ΧΟΡΗΓΗΣΗΣ ΦΟΙΤΗΤΙΚΟΥ ΣΤΕΓΑΣΤΙΚΟΥ ΕΠΙΛΟΜΑΤΟΣ 

Αϊτού μαι τη χορήγηση στ εγ αστικού φοιτητικού επιδόματος , που ανέρχεται στο ποσό των 
χιλίων (1000) ευρώ, σύμφωνα με τις διατάξεις του άρθρου 10 του νόμου 3220/2004 ΦΠΚ. 15Α72004 
και δηλώνω υπεύθυνα και με γνώση τόσο των συνεπειών του νόμου περί ψευδούς δηλώσεως όσο 
και των διατάξεων της παραγράφου 6 του ιδίου ως άνω άρθρου και νόμου, για επιστροφή στο 
τριπλάσιο σε περίπτωση αχρεώστητης είσπραξης 

ότι πληρούνται οι προϋποθέσεις για την είσπραξη του επιδόματος αυτού, και επισυνάπτω 
πιστοποιητικό σπουδών και φωτοτυπία μισθωτηρίου συμβολαίου, 

1 .Ονομα και Επώνυμο δικαιούχου ^. 

2.. Α.Φ.Μ δικαιούχου. 

3 .Όνομα και Επώνυμο συζύγου. 

4. Α,Φ,Μ. της συζύγου. 

*5. Αηλωθέν οικογενειακό εισόδημα οικυν. έπους 2003 (χρήση 2002) ευρώ <2> .αρ. παιδιών... 

6. Συνολικά τετραγωνικά μέτρα οικιών ή διαμερισμάτων που δηλώθηκαν στη δήλωση φορολογίας 

εισοδήματος του προηγούμενου έτους, κατά πλήρη κυριότητα ή επικαρπία, ή δεν δηλώθηκαν λόγοι μη 
υποχρέοισης υποβολής δήλιυσης (3) . 

7. Ονοματεπώνυμο φοιτητή. 

8. Έτος γέννησης φοιτητή . 

9. Α.Φ.Μ. φοιτητή (4 '.Α.Δ.Τ. (4) . 

10. Σχολή φοίτησης . 

11. Έτος εισαγωγής. 

12. Έτος φοίτησης. 

13. Βεβαίωση καλής επίδοσης . 

Ή.Τόπος διαμονής της οικογένειας. 

* Συμπληρώνεται από τον υπάλληλο της Λ.Ο Υ. 

15. Τόπος διαμονής του φοιτητή. 

16. Μισθωτήριο συμβόλαιο ^. 

17. Α.Φ.Μ, εκμισθωτή ^. 

18. Υπάρχει δικαίωμα είσπραξης επιδόματος άλλου φοιτητή (!> 

Αν ναι πόσων ακόμη φοιτητών. 


.2004 

Ο Υπευθύνοις Δηλών 


Αριθ Πρωτ. 

Ελέγχθηκε 

Τ μη μα Εισοδήματος Τ μή μα Εξόδων 

. 2004 Να πληρωθεί το ποσό των χιλίων (1.000) ευρώ 

. 2004 

Ο προϊστάμενος 


Εισέπραξα το ποσό των χιλίων ευρώ 

. '2004 

Ο Λαβών/11 Λαβούσα 


Οδιινίε: συιιπλιίοωστίι:: 

(1) Δικαιούχος του φοιτητικού στεγαστικού επιδόματος, είναι το πρόσωπό που θεωρείται ότι βαρύνει 
ο φοιτητής, σύμφωνα με τις διατάξεις του άρθρου 7 του ν.2238/1994 (Κώδικας Φορολογίας 
Εισοδήματος), διαφορετικά ο ίδιος ο φοιτητής. 

Το επίδομα αυτό καταβάλλεται για τοος προπτυχιακούς φοιτητές των Ιδρυμάτων του 
Πανεπιστημιακού και του Τεχνολογικού τομέα της Ανώτατης Εκπαίδευσης, των Ανοιτέρων Σχολών 
Τουριστικών Επαγγελμάτων και χιον Λκαδημιών Κμπορικού Ναυτικού τΐ)ς Ελλάδας, καθώς και χιον 
Σχολών της Κύπρου που περιλαμβάνονται στο σύστημα των Πανελλαδικών Εξετάσεων, που είναι 
Έλληνες υπήκοοι ή υπήκοοι άλλων χωρών της Ευρωπαϊκής Ένωσης και εφόσον πληρουνται οι 
λοιπές προϋποθέσεις που ορίζονται στο νόμο. 

Το επίδομα χορηγείται σε όλους τους προπτυχιακούς φοιτητές της οικογένειας εφόσον 
διαμένουν σε άλλη πόλη αυτής της κύριας κατοικίας τους ανεξαρτήτως αν φοιτούν στην ίδια Σχολή 
και πόλη ή σε διαφορετικές Σχολές και πόλεις, εφ' όσον πληρούν τις λοιπές προϋποθέσεις που 
ορίζονται στο νόμο. 

Δεν δικαιούνται του επιδόματος αυτού, όσοι φοιτούν για την απόκτηση δεύτερου πτυχίου ή 
μεταπτυχιακού τίτλου σπουδών. 

(2) Ως ετήσιο οικογενειακά εισόδημα νοείται το συνολικό ετήσιο φορολογούμενο πραγματικό ή 
τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα του 
φορολογούμενου, της συζύγου του και των ανηλίκων τέκνων του, από κάθε πηγή. 

Σε περίπτωση μη υποχρέωσης υποβολής φορολογικής δήλωσης υποβάλλεται υπεύθυνη 
δήλωση του ν.1599/1986 με την οποία δηλώνονται τα απαιτούμενα στοιχεία, οπότε δεν είναι 
απαραίτητη η αναγραφή του Α Φ Μ της συζύγου 

Για τη χορήγηση του επιδόματος πρέπει το ετήσιο οικογενειακό εισόδημα του προηγούμενου 
έτους, να μην υπερβαίνει τις τριάντα χιλιάδες (30.000) ευρώ, προσαυξανόμενο κατά τρεις χιλιάδες 
(3.000) ευρώ για κάθε προστατευόμενο παιδί πέραν του ενός. 

(3) Για τη χορήγηση του επιδόματος πρέπει οι γονείς του φοιτητή ή ο ίδιος να μην/ είναι κύριοι ή 
επικαρπαιτές κατοικιών (ιδιοχρησιμοποιουμένων ή εκμισθωμένων) που υπερβαίνουν τα διακόσια 
(200) τ.μ., με εξαίρεση κατοικίες ή διαμερίσματα που βρίσκονται σε δήμο ή κοινότητα με πληθυσμό 
λιγότερο των τριών χιλιάδων (3.000) κατοίκων, όπως οι οργανισμοί αυτοί τοπικής αυτοδιοίκησης 
προβλεπανταν πριν την ισχύ του ν.2539/1997 (ΦΕΚ 244 Λ ζ). 

(4) Αναγράφεται ο Α.Φ.Μ. ταυ φοιτητή για τον οποίο ο δικαιούχος ζητά το επίδομα αν του έχει 
χορηγηθεί Α.Φ.Μ. Επίσης αναγράφεται υποχρεωτικά ο αριθμός του δελτίου αστυνομικής ταυτότητας 
του φοιτητή. 

Σημειώνεται ότι Α.Φ.Μ. μπορεί να χορηγηθεί στον ενδιαφερόμενο από οποιαδήποτε Δ.Ο. Υ. 

(5) Αναγράφεται ο τίτλος της Σχολής, ή Τμήματος αυτής, όπως εμφανίζεται στο σχετικό 
πιστοποιητικό σπουδών. 

(6) Ως σχετικό πιστοποιητικό (απαιτείται η επιτυχία τουλάχιστον στα μισά μαθήματα) 

Αναγράφεται η λέξη ναι ή όχι 


(7) Αναγράφεται η διεύθυνση της μισθωμένης κατοικίας. 

Ο φοιτητής πρέπει να διαμένει σε μισθωμένη οικία λόγοι των σπουδών του, σε πόλη άλλη της 
κύριας κατοικίας του στην οποία οι γονείς του ή ο ίδιος δεν έχουν πλήρη κυριότητα ή επικαρπία 
άλλης κατοικίας, με εξαίρεση το νομό Αττικής και το Πολεοδημικό Συγκρότημα Θεσσαλονίκης, που 
θεωρούνται ως μία πόλη. 

(8) Αναγράφεται ο Α.Φ.Μ, του εκμισθωτή της κατοικίας όπου διαμένει ο φοιτητής. 

(9) Αναγράφεται η λέξη «ναι» ή «όχι», ανάλογα αν ο δικαιούχος δικαιούται να εισπράξει επίδομα και 
για άλλο φοιτητή. Αν αναγραφεί η λέξη ναι, συμπληρώνεται και ο αριθμός των άλλων φοιτητών για 
τους οποίους ο δικαιούχος κατέθεσε ή θα καταθέσει δικαιολογητικά για είσπραξη του επιδόματος. 

ΠΑΡΑΡΤΗΜΑ Β’ 


ΠΑΝΕΠΙΣΤΗΜΙΟ 
ΤΜΗΜΑ. 


ΠΙΣΤΟΠΟΙΗΤΙΚΟ 

{για τη χορήγηση στεγαστικού επιδόματος 
σύμφωνα με το άρθρο 10 του Ν. 3220/2004) 

1. Πιστοποιείται ότι ο (η). 

είναι φοιτητής (φοιτήτρια) του Τμήματος. 


του Πανεπιστημίου. 

όπου και έχει εγγράφει για πρώτη φορά κατά το ακαδημαϊκό έτος. 

2. Πιστοποιούνται επιπροσθέτως τα παρακάτω, σύμφωνα με το Πρόγραμμα και τον 
Κανονισμό Σπουδών του Τμήματος. 

■ Διάρκεια σπουδών του Τμήματος σε έτη: . 

■ Έτος σπουδών στο οποίο φοιτά ο φοιτητής ή η φοιτήτρια 

(δεύτερο, τρίτο, κλπ.): . 

■ Προβλεπόμενος συνολικός αριθμός μαθημάτων προηγουμένου 

έτους σπουδών: . 

■ Αριθμός μαθημάτων στα οποία εξετάστηκε επιτυχώς ο φοιτητής ή 

η φοιτήτρια κατά το προηγούμενο ακαδημαϊκό έτος: . 

Σηυείωση: Τα στοιχεία της ενότητας 2 δεν πιστοποιούνται για τους φοιτητές (τις φοιτήτριες) 
που εγγράφονται για πρώτη φορά στο πρώτο έτος σπουδών. 


Πόλη: . Ημερομηνία: 


Ο (Η) ΓΡΑΜΜΑΤΕΑΣ ΤΟΥ ΤΜΗΜΑΤΟΣ 

















1934 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ Β’ 


Τ.Ε.Ι. ... 
ΤΜΗΜΑ 


ΠΙΣΤΟΠΟΙΗΤΙΚΟ 

(για τη χορήγηση στεγαστικού επιδόματος 
σύμφωνα με το άρθρο 10 του Ν. 3220/2004) 


1. Πιστοποιείται ότι ο (η). 

είναι φοιτητής (φοιτήτρια) του Τμήματος 


του Τ.Ε.Ι. 

όπου και έχει εγγράφει για πρώτη φορά κατά το ακαδημαϊκό έτος 


2. Πιστοποιούνται επιπροσθέτως τα παρακάτω, σύμφωνα με το Πρόγραμμα και τον 
Κανονισμό Σπουδών του Τμήματος. 

■ Διάρκεια σπουδών του Τμήματος σε έτη: . 

■ Έτος σπουδών στο οποίο φοιτά ο φοιτητής ή η φοιτήτρια 

(δεύτερο, τρίτο, κλπ.): . 

■ Προβλεπόμενος συνολικός αριθμός μαθημάτων προηγουμένου 

έτους σπουδών: . 

■ Αριθμός μαθημάτων στα οποία εξετάστηκε επιτυχώς ο φοιτητής ή 

η φοιτήτρια κατά το προηγούμενο ακαδημαϊκό έτος: . 

Σηυείωση: Τα στοιχεία της ενότητας 2 δεν πιστοποιούνται για τους φοιτητές (τις φοιτήτριες) 
που εγγρόφονται για πρώτη φορά στο πρώτο έτος σπουδών. 


Πόλη: 


Ημερομηνία: 


Ο (Η) ΓΡΑΜΜΑΤΕΑΣ ΤΟΥ ΤΜΗΜΑΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















